*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*175. számú előterjesztés*

Bátaszék Város Önkormányzat Képviselő-testületének 2025. szeptember 24-én

16 órakor megtartandó ülésére

Döntés a Bátaszéki Sport Egyesület visszatérítendő támogatási kérelméről

|  |
| --- |
| **Előterjesztő:** Dr. Bozsolik Róbert polgármester  **Készítette**: dr. Beke-Buzás Zsófia kirendeltségvezető    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  KOIS Bizottság: 2025. 09. 23.  PG Bizottság: 2025. 09. 22. |

**Tisztelt Képviselő-testület!**

A Bátaszéki Sport Egyesület TAO/004169/2025/MLSZ számú sportfejlesztési programjának jóváhagyott támogatási összegére a BÁT-GRILL Kft.-vel támogatási szerződést kötött. Azonban a Magyar Labdarúgó-Szövetség – a 2025. évi központi keretösszeg kimerülésére hivatkozva – 2025. május 29. napján központilag lezárta a támogatási igazolás kiadása iránti kérelmek befogadását, így az EKR rendszerében előkészített TIG-kérelemét az Egyesület nem tudta benyújtani.

Ezáltal az Egyesület nem tudja lehívni a már aláírt támogatási szerződés szerinti összeget, és kifizetni az állandó munkavállalói bérét (havonta 8 fő alkalmazott esetén összesen bruttó 1.169.810 Ft) már a júliusi munkavégzés után sem. Ez a helyzet előzetes becslés, számítás szerint 2026 februárjáig tarthat. Az Egyesület ezáltal rendkívül nehéz helyzetbe került, az állandó munkavállalók bérének kifizetése hiányában a működés ellehetetlenül.

A kérelem teljes egészében visszatérítendő támogatásra irányul 2025. 09 -12. havi időszakra, 4 x 1.169.810 Ft, összesen 4.679.240 Ft összegben. A visszafizetésre a TAO finanszírozás megérkezését követően, várhatóan 2026 év elején kerülne sor.

Az Egyesület kérelme jelen előterjesztés mellékletét képezi.

Kérjük a Tisztelt Képviselő-testületet, hogy támogassa az alábbi határozati javaslatot.

***H a t á r o z a t i j a v a s l a t :***

**a Bátaszéki Sport Egyesület visszatérítendő támogatására**

Bátaszék Város Önkormányzatának Képviselő-testülete

1. a Bátaszéki Sport Egyesület részére – az Egyesület állandó munkavállalói bérének biztosítása érdekében – a 2025. 09. hó és 2025. 12. hó közötti időszakra, 4 x 1.169.810 Ft, összesen 4.629.240 Ft teljes egészében visszatérítendő támogatást biztosít az önkormányzat 2025. évi költségvetésének általános tartalék keret terhére;
2. felhatalmazza a polgármestert a támogatási szerződés aláírására.

*Határidő:* 2025. szeptember 30.

*Felelős*: Kondriczné dr. Varga Erzsébet jegyző

*(a határozat megküldéséért)*

Dr. Bozsolik Róbert polgármester

*(a támogatási szerződés aláírásáért)*

*Határozatról értesül*: BSE

Bátaszéki KÖH Pénzügyi Iroda

irattár